Adenozylhomocysteináza

Adenozylhomocysteináza () je hydroláza, ktorá katalyzuje reverzibilnú hydrolýzu S-adenozylhomocysteínu (SAH) na adenozín a homocysteín. Enzým pre svoju aktivitu vyžaduje NAD+:

 S-adenozylhomocysteín + H2O ↔ homocysteín + adenozín
Táto reakcia predstavuje jednu z reakcií metabolizmu metionínu. 

 Štruktúra 
Sekvencia adenozylhomocysteinázy je u väčšiny organizmov veľmi podobná (tzn. málo mutuje) a má 430 až 470 aminokyselín. Tento enzým obsahuje v centrálnej časti región, ktorý je bohatý na glycín, pričom sa predpokladá, že táto časť enzýmu je zodpovedná za viazanie NAD+. Každá jednotka adenozylhomocysteinázy viaže jednu molekulu NAD+. Je možné, že tento proteín využíva alosterickú reguláciu podobnú morfeínom.

 Reakčný mechanizmus 
Hydrolýza začína dehydrogenačnou oxidáciou 3'-OH skupiny ribózy pomocou NAD+, čím vzniká NADH. Výsledný ketón sa α-deprotonizuje na uhlíku C4, čím vzniká enol. Z enolu sa eliminuje homocysteín. Na α,β-nenasýtený ketón sa následne aduje voda a tento ketón sa potom redukuje pôsobením NADH (čím sa recykluje NAD+).

 Gény 
Adenozylhomcysteínáza je u ľudí kódovaná génom AHCY,GeneCards.org - AHCY Gene - AdenosylhomocysteinaseNLM - AHCY adenosylhomocysteinase u ktorého sa predpokladá súvis s neuroblatómami. Adenozylhomcysteínáza má takisto významné spojenie s nedostatkom adenozíndeaminázy, ktorý sa zvyčajne prejavuje ako ťažká kombinovaná imunodeficiencia (SCID). Nahromadené deriváty adenozínu, dATP, nevratne viažu a inhibujú adenozylhomocysteinázu, čo vedie k hromadeniu SAH, pretože rovnováha reakcie je posunutá smerom k SAH. SAH je silný inhibítor prenosu metylu.

 Referencie 

 Ďalšia literatúra 





 Zdroj 

Kategória:Hydrolázy